喺耶魯大學嘅 拜內克古籍缮本圖書館度
有本 240 頁嘅孤本書
經碳年代測定法鑑定為 大概 1420 年嘅書
佢嘅牛皮頁上有圈形嘅字跡
有好似夢境嘅圖案
有真嘅同想像出來嘅植物
有空中漂浮嘅城堡
喺度沖涼嘅女人
占星術圖
星座戒指
同有人面嘅日月
呢個長 24 厘米，闊 16 厘米 嘅書叫做伏尼契手稿
係歷史上最大嘅未解之謎之一
點解呢？
因為冇人知道呢本書講咩
書名來自一個叫 威爾弗雷德．伏尼契嘅人
佢係個波蘭嘅書商
喺 1912 年喺意大利嘅 一個耶穌會學校度撞啱見到呢本書
呢本書使佢困惑
邊個寫咗呢本書嚟？
喺邊度寫嘅？
呢哋古怪嘅文字 同充滿活力嘅圖案代表咩？
書裡邊到底有咩秘密？
教會學校手頭緊 於是賣咗個手稿畀佢
之後佢帶咗手稿去美國
喺美国，專家繼續被本書所困惑
密碼學家話，書裡文字 有一個真正語言含有嘅全部特徵
只不過從來冇人見過呢個語言
點解噉講嚟？ 因為喺真實嘅語言裡邊
文字或者特定嘅文字組合 會以一定嘅頻率出現
伏尼契手稿裡邊嘅語言含有嘅特徵
唔可能係隨機生成
除咗呢啲，其他就唔清楚喇
字母嘅風格同高矮各有唔同
有啲字母係抄自其他語言 但係好多字母係獨一無二嘅
高一啲嘅字母被稱為「托架抄本」
呢部手稿從頭到尾
都有漩渦形嘅裝飾圖案
佢好似有兩個人以上嘅筆跡
而畫畫就係另外一班人
噉多年以来， 關於呢本書有三種推測
第一种，呢本書用密文
專登掩蓋某啲秘密
第二种，呢本書就係
整出來呃人錢財嘅局
有人認為啲作者就係個中世紀嘅老千
有人認為係伏尼契自己設局
第三种推測係 呢個手稿確實係一種特殊語言寫嘅
只不過冇人明
又或者，寫呢本書嘅人係
一群嘗試為一種口頭語言 建立字母嘅中世紀學者
如果係噉，伏尼契手稿就可能
好似復活島嘅朗格朗格手稿
因為當年嘅文明已經消失 宜家就冇人睇得明
儘管冇人明白伏尼契手稿
但係有好多人仲喺度估佢講咩
有人認為佢喺度創造
一種新嘅書面語言
伏尼契手稿又可能係個
創造呢種語言嘅文化嘅百科全書
仲有人諗伏尼契手稿嘅作者 係 13 世紀哲學家羅傑培根
培根曾經嘗試理解 所有語言共有嘅語法法則
手稿嘅作者又可能係 16 世紀 伊麗莎白時代嘅神秘主義者尊迪
尊迪曾經研究過煉藥術同占卜術
更加邊緣嘅理論認為 作者係一班意大利嘅巫婆
甚至有人諗作者係火星人
度橋度咗成百年後
啲科學家終於有咗啲頭緒
第一個突破就係用碳素測年法
測到呢份手稿嘅起源
大概喺 1612 年嘅羅馬或者布拉格
佢可能係神聖羅馬帝國皇帝魯道夫二世
轉手畀佢嘅醫生 雅各布斯．希納皮亞斯
除咗呢哋突破
啲語言學家啱啱
暫定識別咗手稿裡邊嘅幾個文字
呢度七粒星隔离嘅文字 會唔會係 Tauran
既係金牛座嘅别稱
一個包含昴宿星團嘅星座？
呢個字會唔會係 Centaurun 即係圖裡邊嘅矢車菊？
有可能嘅，不過進展就好慢
如果我哋破解咗密碼，我哋會發現咩？
一個 15 世纪插圖家嘅夢記？
一堆胡言亂語？
仲係一個被遺忘嘅文明嘅 失傳嘅知識？
你點睇嚟？